Uredba Komisije (ES) št. 2579/2001

z dne 27. decembra 2001

o tretji spremembi Uredbe (ES) št. 1209/2001 o odstopanju od Uredbe (ES) št. 562/2000 o določitvi podrobnih pravil za uporabo Uredbe Sveta (ES) št. 1254/1999 glede odkupa govejega mesa

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1254/1999 z dne 17. maja 1999 o skupni ureditvi trga za goveje in telečje meso [1], kakor je bila nazadnje spremenjena z Uredbo Komisije (ES) št. 2345/2001 [2], in zlasti členov 38(2) in 47(8) Uredbe,

ob upoštevanju naslednjega:

(1) Uredba Komisije (ES) št. 1209/2001 [3], kakor je bila spremenjena z Uredbo (ES) št. 1922/2001 [4], uvaja številna odstopanja od Uredbe Komisije (ES) št. 562/2000 [5], kakor je bila nazadnje spremenjena z Uredbo (ES) št. 1564/2001 [6], da bi uredila izjemno stanje na trgu, ki so ga povzročili dogodki, povezani z govejo spongiformno encefalopatijo (BSE) in poznejšim izbruhom slinavke in parkljevke.

(2) Trg je še vedno moten in cene so znatno padle. Poleg tega bi lahko povečanje proizvodnje, načrtovano za prvo četrtletje, ki izhaja iz preložitve zakola živali, ki so sedaj na kmetijah, povzročilo nadaljnji padec cen za nekatere kategorije goveda. Odstopanja, predvidena v Uredbi (ES) št. 1209/2001, je torej treba podaljšati na prvo četrtletje 2002, hkrati pa je treba opraviti nekatere prilagoditve.

(3) Posebna premija iz člena 4 Uredbe (ES) št. 1254/1999 za vole se bo v 2002 povečala iz 136 EUR na 150 EUR. Posledično se bo ta številka odražala tudi na znižanju cene (za polovico trupa) za uhlevljeno govedo (mlado govedo).

(4) Uredbo (ES) št. 1209/2001 je treba zato spremeniti.

(5) Ukrepi, predvideni s to uredbo, so v skladu z mnenjem Upravljalnega odbora za goveje in telečje meso –

SPREJELA NASLEDNJO UREDBO:

Člen 1

Uredba (ES) št. 1209/2001 se spremeni:

1. Člen 1 se spremeni:

(a) odstavek 3 se nadomesti z:

"3. Ne glede na člen 4(2) Uredbe (ES) št. 562/2000 je največja masa za trupe:

- 380 kg za prve tri razpisne postopke v prvem četrtletju 2002, in

- 370 kg za zadnja dva razpisna postopka v prvem četrtletju 2002.

Vendar se lahko odkupi trupe večje mase. V tem primeru plačana odkupna cena ni večja od cene za največjo maso ali v primeru prednjih četrti plačana odkupna cena ni večja od 40 % odobrene cene za največjo maso.";

(b) odstavek 4 se nadomesti z:

"4. Ne glede na člen 16(2) Uredbe (ES) št. 562/2000:

- je dobavni rok za drugi in peti razpisni postopek v prvem četrtletju 2002 24 koledarskih dni.";

(c) številka "68" v drugem stavku tretje alinee odstavka 7 se nadomesti s "75".

2. Drugi odstavek člena 2 se nadomesti z:

"Uporablja se za razpisne postopke, objavljene v prvem četrtletju 2002."

Člen 2

Ta uredba začne veljati tretji dan po objavi v Uradnem listu Evropskih skupnosti.

Uporablja se od 1. januarja 2002.

Ta uredba je v celoti zavezujoča in se neposredno uporablja v vseh državah članicah.

V Bruslju, 27. decembra 2001

Za Komisijo

Franz Fischler

Član Komisije

[1] UL L 160, 26.6.1999, str. 21.

[2] UL L 315, 1.12.2001, str. 29.

[3] UL L 165, 21.6.2001, str. 15.

[4] UL L 261, 29.9.2001, str. 52.

[5] UL L 68, 16.3.2000, str. 22.

[6] UL L 208, 1.8.2001, str. 14.

--------------------------------------------------